Der skal også ske genbeskatning, hvis målselskabet inden for 3 år efter den skattepligtiges erhvervelse af aktier, der har dannet grundlag for investorfradrag ved direkte erhvervelse, er modtagende selskab i en skattefri omstrukturering efter fusionsskatteloven og den skattepligtige, dennes nærtstående, eller et selskab m.v., hvori den skattepligtige er hovedaktionær, har overdraget aktiver til det indskydende selskab. Se IVFL § 10, stk. 2.